CELEX: 32020D0791
Language: et
Date: 2020-06-10 00:00:00
Title: Nõukogu otsus (EL) 2020/791, 10. juuni 2020, Euroopa Liidu nimel võetava seisukoha kohta Rahvusvahelise Raudteeveo Valitsustevahelise Organisatsiooni tehniliste ekspertide komitee 13. istungjärgul seoses kaubavagunite, veeremi märgistuse ja veeremi müraga seotud ühtsete tehniliste eeskirjade muudatuste vastuvõtmisega ning hoolduse eest vastutavate üksuste sertifitseerimise ja auditeerimise eeskirjade ja riiklike veeremiregistrite kirjelduste täieliku läbivaatamise vastuvõtmisega

17.6.2020   
               
               
                  ET
               
               
                  Euroopa Liidu Teataja
               
               
                  L 193/7
               
            
         NÕUKOGU OTSUS (EL) 2020/791,
         10. juuni 2020,
         Euroopa Liidu nimel võetava seisukoha kohta Rahvusvahelise Raudteeveo Valitsustevahelise Organisatsiooni tehniliste ekspertide komitee 13. istungjärgul seoses kaubavagunite, veeremi märgistuse ja veeremi müraga seotud ühtsete tehniliste eeskirjade muudatuste vastuvõtmisega ning hoolduse eest vastutavate üksuste sertifitseerimise ja auditeerimise eeskirjade ja riiklike veeremiregistrite kirjelduste täieliku läbivaatamise vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga, kooskõlas nõukogu otsusega 2013/103/EL (1).
                  
               
                     (2)
                  
                  
                     Kõik liikmesriigid, välja arvatud Küpros ja Malta, on COTIFi osalised.
                  
               
                     (3)
                  
                  
                     Vastavalt COTIFi artikli 13 lõike 1 punktile f loodi Rahvusvahelise Raudteeveo Valitsustevahelise Organisatsiooni (OTIF) tehniliste ekspertide komitee.
                  
               
                     (4)
                  
                  
                     COTIFi artikli 20 lõike 1 punkti b ja lisa F (APTU) artikli 6 kohaselt on tehniliste ekspertide komitee pädev vastu võtma või muu hulgas muutma kaubavagunite, veeremi märgistuse ja veeremi müraga seotud ühtseid tehnilisi eeskirju. Vastavalt lisa G (ATMF) artikli 13 lõigetele 1, 4 ja 5 on tehniliste ekspertide komitee samuti pädev tegema otsuseid riiklike veeremiregistrite loomise või muutmise ning liitmise või tühistamise kohta. Vastavalt lisa G (ATMF) artikli 15 lõikele 2 on tehniliste ekspertide komitee pädev vastu võtma ja muutma hoolduse eest vastutavate üksuste sertifitseerimise ja auditeerimise eeskirju.
                  
               
                     (5)
                  
                  
                     Tehniliste ekspertide komitee on lisanud oma 16.–17. juunil 2020 toimuva 13. istungjärgu päevakorda ettepanekud selliste otsuste kohta, millega muudetakse kaubavagunite, veeremi märgistuse ja veeremi müraga seotud ühtseid tehnilisi eeskirju, vaadatakse täielikult läbi hoolduse eest vastutavate üksuste sertifitseerimise ja auditeerimise eeskirjad ning riiklike veeremiregistrite kirjeldused.
                  
               
                     (6)
                  
                  
                     On asjakohane määrata kindlaks liidu nimel tehniliste ekspertide komitees võetav seisukoht, kuna kavandatud muudatused on liidu jaoks siduvad.
                  
               
                     (7)
                  
                  
                     Nende kavandatud muudatuste eesmärk on viia kaubavagunite, veeremi märgistuse ja veeremi müraga seotud ühtsete tehniliste eeskirjade ning hoolduse eest vastutavate üksuste sertifitseerimise ja auditeerimise eeskirjad kooskõlla komisjoni rakendusmäärustega (EL) 2019/774, (2) (EL) 2019/776, (3) (EL) 2019/773 (4) ja (EL) 2019/779 (5) vastavalt. Riiklike veeremiregistrite kirjeldusi on ajakohastatud vastavalt komisjoni rakendusotsusele (EL) 2018/1614 (6).
                  
               
                     (8)
                  
                  
                     Kavandatud muudatused on kooskõlas liidu õiguse ja strateegiliste eesmärkidega, kuna need aitavad viia OTIFi õigusaktid kooskõlla liidu õiguse samaväärsete sätetega, ning seepärast peaks liit neid kavandatud muudatusi toetama,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Rahvusvahelise Raudteeveo Valitsustevahelise Organisatsiooni (OTIF) tehniliste ekspertide komitee13. istungjärgul seoses kaubavagunite, veeremi märgistuse ja veeremi müraga seotud ühtsete tehniliste eeskirjade muudatuste ning hoolduse eest vastutavate üksuste sertifitseerimise ja auditeerimise eeskirjade ja riiklike veeremiregistrite kirjelduste täieliku läbivaatamisega, on esitatud dokumendis ST 7725/20 (7).
         
         
            Artikkel 2
            Pärast vastuvõtmist avaldatakse tehniliste ekspertide komitee otsused ja nende jõustumise kuupäev Euroopa Liidu Teatajas.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 10. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
         
            (2)  Komisjoni 16. mai 2019. aasta rakendusmäärus (EL) 2019/774, millega muudetakse määrust (EL) nr 1304/2014 seoses allsüsteemi „veerem – müra“ koostalitluse tehnilise kirjelduse kohaldamisega olemasolevate kaubavagunite suhtes (ELT L 139I, 27.5.2019, lk 89).
         
            (3)  Komisjoni 16. mai 2019. aasta rakendusmäärus (EL) 2019/776, millega muudetakse komisjoni määrusi (EL) nr 321/2013, (EL) nr 1299/2014, (EL) nr 1301/2014, (EL) nr 1302/2014, (EL) nr 1303/2014 ja (EL) 2016/919 ning komisjoni rakendusotsust 2011/665/EL Euroopa Parlamendi ja nõukogu direktiiviga (EL) 2016/797 vastavusse viimise ja komisjoni delegeeritud otsuses (EL) 2017/1474 sätestatud konkreetsete eesmärkide rakendamise osas (ELT L 139I, 27.5.2019, lk 108).
         
            (4)  Komisjoni 16. mai 2019. aasta rakendusmäärus (EL) 2019/773, milles käsitletakse Euroopa Liidu raudteesüsteemi käitamise ja liikluskorralduse allsüsteemi koostalitluse tehnilist kirjeldust ning millega tunnistatakse kehtetuks otsus 2012/757/EL (ELT L 139I, 27.5.2019, lk 5).
         
            (5)  Komisjoni 16. mai 2019. aasta rakendusmäärus (EL) 2019/779, millega kehtestatakse veeremiüksuste hoolduse eest vastutavate üksuste sertifitseerimise üksikasjalikud eeskirjad vastavalt Euroopa Parlamendi ja nõukogu direktiivile (EL) 2016/798 ning tunnistatakse kehtetuks komisjoni määrus (EL) nr 445/2011 (ELT L 139I, 27.5.2019, lk 360).
         
            (6)  Komisjoni 25. oktoobri 2018. aasta rakendusotsus (EL) 2018/1614, milles sätestatakse Euroopa Parlamendi ja nõukogu direktiivi (EL) 2016/797 artiklis 47 osutatud veeremiregistrite kirjeldused ning muudetakse komisjoni otsust 2007/756/EÜ ja tunnistatakse see kehtetuks (ELT L 268, 26.10.2018, lk 53).
         
            (7)  Vt dokumenti ST 7725/20 veebilehel http://register.consilium.europa.eu.